**Vedtekter**

Vedtektene til Læringsverkstedet Notveien barnehage, Redigert 23. august 2016

**Kap. 1 Generelt**

**§ 1 Eier**

Læringsverkstedet Notveien eies og drives av Læringsverkstedet AS

Styrer har ansvaret for drift i henhold til gjeldende lover og forskrifter. Styrer er arbeidsgivers representant i barnehagen.

**§2 Styring og ledelse**

Barnehagene er administrativt underlagt eierstyret. Styrer representerer barnehagens eiere, og er barnehagens daglige, administrative og øverste pedagogiske leder. Styrer rapporterer til samarbeidsutvalget og eierstyret.

Barnehagens styrer ansettes av eierstyret. Læringsverkstedet følger Lov om barnehager § 17 og § 18 med tilhørende forskrift i forhold til utdanningskrav og bemanningsnorm.

Øvrig personale ansettes av eierstyret etter innstilling fra styrer.

**§3** **Formål**

Barnehagene skal drives i samsvar med lov om barnehager.

**§ 4 Areal**

Netto leke- og oppholdsareal for barn med heldagsopphold: for barn under 3 år på 5,3 kvm for store barn og 4,0 kvm Utearealet er minimum seks ganger godkjent lekeareal inne.

**§ 5 Bruk av barnehagelokalene**

Barnehagens lokaler kan stilles til disposisjon for nærmiljøet etter nærmere avtale med den enkelte styrer.

**Kap. 2 Barnehagens virksomhet**

**§ 6 Barn- og foreldremedvirkning**

a) Barna skal sikres aktiv medvirkning i henhold til lov om barnehage

b) Det holdes minst et foreldremøte hvert år.

c) En gang hvert år gis foresatte tilbud om individuelle foreldersamtaler, og ellers i året ved behov.

**§ 7 Foreldreråd og SU**

Foreldreråd, som holdes minst en gang i året, består av foreldrene til alle barna i barnehagen. Foreldrerådet skal bli forelagt saker av viktighet for foreldrenes forhold til barnehagen. Samarbeidsutvalget (SU) består av 5 representanter. To foreldrene, to ansatte, en eier – styrer er eiers representant*.* Foreldrerådet velger representanter til samarbeidsutvalget.

Se for øvrig "Forskrift om barnehagens foreldreråd", utgitt av Barne- og familiedepartementet.

**§ 8 Barnehagens oppstart/ planleggingsdager**

Barnehageåret starter mandag i uke 33. Vi har 5 planleggingsdager i løpet av et barnehageår. Barnehagen vil da holde stengt. Nærmere beskjed om når planleggingsdager avvikles, gis i god tid.

**§ 9 Åpningstider**

Styrer kan vurdere å holde stengt i høytider og skoleferier. Ved færre enn 10 % gjenværende barn kan styrer vurdere å stenge barnehagen. I romjulen og stille uke har barnehagen åpent fra 08.00-15.30 Barnehagen holder stengt julaften og nyttårsaften. Onsdag før skjærtorsdag holder barnehagen åpent til klokken 12:00.

**§ 10 Ferie**

Barna skal ta ut minimum fire uker ferie i løpet av barnehageåret. Tre av disse ukene skal tas ut fra og med uke 25 til og med uke 32, to av ukene må være sammenhengende. For at ferie skal regnes som ferie, må det gis beskjed skriftlig senest en uke på forhånd. Sommerferien skal meldes innen 30. april. Eget skjema benyttes for melding av ferie.

**§ 11 Kostpenger**

**Kostpenger kommer i tillegg til ordinær foreldrebetaling. Se barnehagens hjemmeside for oppdaterte priser.**

**§ 12 Tapte gjenstander**

Barnehagen erstatter ikke gjenstander som blir borte eller blir ødelagt, men personalet vil gjøre sitt ytterste for at dette ikke skjer.

**§ 13 Barnas helse**

Foreldre oppfordres til å opplyse om forhold ved barnas helse som er av betydning for barnets opphold i barnehagen, og som de ønsker at personalet skal ta særskilt hensyn til. Barnehagen kan kreve legeerklæring for matintoleranse/allergi.

Styrer setter i verk nødvendige tiltak ved ev. ulykker, sykdom og mistanke om epidemier, og varsler foresatte og evt. lege. Styrer avgjør om et barn pga. sykdom midlertidig ikke kan være i barnehagen av hensyn til barnet selv eller de andre barna. Det skal opplyses om barnet følger vaksinasjonsprogrammet

**Kap 3 Personalet**

**§ 14   Personale og bemanning**

Bemanning settes i henhold til gjeldende lovverk og forskrifter.

**§ 15 Internkontrollsystem**

Barnehagen har internkontrollsystem for helse, miljø og sikkerhet (HMS), i samsvar med gjeldende lover og forskrifter. Vi jobber etter HMS-senteret Øvre Romerrike SA.

**§ 16 Attester**

Politiattest må fremlegges før tiltredelse av stillingen, jmf. Lov om barnehager § 19

**§ 17 Taushetsplikt**

For virksomhet som omfattes av disse vedtektene, gjelder etter § 21 i lov om barnehager reglene om taushetsplikt i forvaltningslovens §§ 13 til 13 f tilsvarende, og lov om barnehager, §§ 22 og 23.

Samarbeidsutvalg og barnehagens personal er underlagt taushetsplikt. jfr: lov om barnehager § 21.

**Kap.4 Opptak og oppsigelse**

**§ 18 Opptak av barn**

Barnehagen følger samordnet opptak for Bodø kommune.

a) Barn med nedsatt funksjonsevne har rett til prioritet ved opptak i barnehagen. Sakkyndig vurdering kreves. Se barnehagelovens §13.

b) Søsken til barn som har plass i Læringsverkstedet Notveien bevilges prioritet. c)Læringsverkstedet Notveienn er åpen for barn fra 0 – 6 år.

d) Ansattes barn kan få fortrinnsrett ved opptak, dersom dette er viktig for å få besatt stillinger.

**§ 19 Utmelding, oppsigelse og reduksjon av plass**

Barn som blir tildelt plass i barnehagen har i utgangspunktet plass frem til skolepliktig alder, til barnet sies opp av foreldre/foresatte eller så lenge barnehagen er i drift. Oppsigelsestiden av barnehageplass er to måneder. Det samme gjelder ved reduksjon av plass. Oppsigelse skal skje skriftlig og innen den 1. i første gjeldende måned. Det betales for oppsigelsestiden. Barnehageåret er perioden uke 33 til uke 32. Dersom plassen skal benyttes etter 1. mai, må det betales for plassen ut barnehageåret. Velger man å ikke benytte plassen etter 1. mai må oppsigelsen være sendt senest 1. mars.

**§ 20 Betaling for opphold**

a) Læringsverkstedet barnehager følger Lov om barnehager med «Forskrift om foreldrebetaling i barnehagen» i henhold til føringer for makspris og søskenmoderasjon

b) Forfall er den 10. i hver måned, gjeldene for inneværende måned. Det betales for 11 måneder pr barnehageår (01.08-31.07). Juli er betalingsfri måned. Betalingen skal skje via avtalegiro. Uteblitt foreldrebetaling utover en – 1 – måned kan medføre tap av plassen.

**Kap.5 Økonomi**

**§ 21 Økonomi**

Inntektene til barnehagen er foreldrebetaling og tilskudd fra kommunen Det er styrer sitt ansvar å forvalte budsjettet. SU skal holdes orientert om den økonomiske situasjonen.

**§ 22 Unntak fra vedtektenes bestemmelser** Barnehagens eier kan, når særlige grunner tilsier det, gi dispensasjon fra disse bestemmelsene med unntak av det som er bestemt iht. lov og forskrifter

**§23 Mislighold**

Dersom foresatte, som har barn i barnehagen, bryter eller unnlater å følge barnehagens vedtekter, retningslinjer og bestemmelser, kan eierstyret beslutte at barnet mister plassen. Det samme gjelder ved uregelmessig betaling, eller dersom foresatte har utestående foreldrebetaling på en måned eller mer.